
Statusapport

I statusrapporten vurderes om Helse Midt-Norge har oppfylt mål og tiltak i Regionalt handlingsprogram for psykisk helsevern i Helse Midt-Norge (2003). Statusrapporten følger kapittelinndelingen i planen fra 2003. 

Statusrapporten er ett av flere grunnlag for revidert handlingsprogram

1. Om målsettingen
Psykisk helsevern er et prioritert innsatsområde i Helse Midt-Norge. Målet for satsingen er både kvantitativ og kvalitativ forbedring av tjenestetilbudene. 

Forbedringen skal vurderes i følgende perspektiver

-Pasientene og deres pårørende skal oppleve forbedring

-Helsepersonell skal oppleve at psykisk helsevern er et attraktivt fagområde i positiv utvikling 

-Fagmiljøene skal kunne dokumentere forbedring 

-Samarbeidsparter i behandlingsnettverket skal oppleve at spesialisthelsetjenesten reelt er styrket

-Spesialisthelsetjenestens eiere skal se konkrete resultater av økt ressursinnsatsen  

Status for overordnet mål:

Helse Midt-Norge kan dokumentere en kvantitativ forbedring av tjenesten målt på de parametere som benyttes for å belyse utvikling av opptrappingsplanperioden.

Det er i liten utstrekning utviklet måleparametere på kvalitative forhold i psykisk helsevern. De nasjonale kvalitetsindikatorene som gjelder psykisk helsevern er implementert i Helse Midt-Norge. Helse Midt-Norge har ikke samlet oppfylt indikatorkravene pr mai 2007, men noen enheter har oppfylt nivåkravene på enkeltområder. 

For øvrig vises til status i forhold til målsetting  i hvert kapittel

1. Brukermedvirkning

Brukermedvirkning i planen omhandlet individuell brukermedvirkning og organisatorisk brukermedvirkning. Utvikling av pedagogiske programmer innrettet mot å frigjøre pasientens egne ressurser er omtalt i kapittel 4.

1.1. Individuell brukermedvirkning

Fokus

I Regionalt handlingsprogram for psykisk helsevern i Helse Midt-Norge (2003) ble det lagt vekt på utvikling av elektronisk basert IP som understøtter både individtilpassning, brukermedvirkning, koordinering og samhandling (om samhandlingspotensialet i kapittel 3). 

Status

Forbedringsmålet om tilgang til e-IP er nådd. Produktet (SAMPRO) er funksjonelt og erfaringer fra brukere og pilotmiljøene er så langt gode. Systemet for ivaretakelse av personvern er godkjent av Datatilsynet. Det er etablert driftsmiljø i Hemit for produktet. 

Helse Midt-Norge har fortsatt lavt antall brukere med IP i forhold til lovkravet. Det er vanskelig å tallfeste andel med IP av indikatortekniske grunner, men tilsynsrapporter bekrefter at frekvensen av IP er lavere enn forventet i forhold til forskriftskravet

Etterspørsel etter e-IP i helseforetak og kommuner er lavt pr 2006. Kostnad oppgis som en årsak til lav etterspørsel. 

Heller ikke enheter som har tatt i bruk e-IP oppfyller forskriftskravene. Dette indikerer at bruk av IP også er avhengig av flere faktorer enn egenskaper ved verktøyet.   Utprøvingsmiljøene angir at antall brukere er lavt også fordi strukturert, fleretatlig individuell planlegging ikke er tilstrekkelig prioritert. 

Målet om tilgjengelighet til e-IP anses som oppnådd, men kravet om å tilby pasienter IP er ikke innfridd. Det gjenstår et betydelig implementeringsarbeid.

1.2. Brukermedvirkning og tvangsbruk

Fokus

Frivillighet står svært sterkt i norsk rett og profesjonell etikk. Brukere ønsker i utgangspunktet ikke tvangstiltak, selv om brukere i konkrete situasjoner ser behov for tvangstiltak inntil bakenforliggende lidelse er brakt under kontroll. Det er derfor ikke nødvendigvis riktig å ha målsetting om ingen tvang, men det er ønskelig å ha lav adel tvang.

I Regionalt handlingsprogram for psykisk helsevern i Helse Midt-Norge (2003) var målsettingen at Helse Midt-Norge skal ligge i nedre 1/3 av landsgjennomsnittet for sammenlignbare enheter når det gjelder tvangsinnleggelser. Evalueringsgrunnlaget er den nasjonale kvalitetsindikatoren. 
Status

Helse Midt-Norge har tvangsinnleggelser som ligger i nedre 30 % av nivået for tvangsinnleggelser i Norge. 

En kartlegging av tvangsbehandling gjennomført av Sintef i 2004 viser at det er variasjoner mellom institusjoner og HF som ikke kan forklares med forskjeller i befolknings-sammensetning eller oppgavefordeling (SINTEF-rapport). Forskjellene er store både i bruk av tvang ved innleggelse og bruk av tvangsmidler ved tvungen innleggelse. Dette indikerer at deler av foretaksgruppen har forbedringspotensial i gjennomføring av tvang det psykisk helsevern. 

Grad av frivillighet under tvang er ikke monitorert. I 2005 ble Sikkerhetsavdelingen i St.Olavs hospital inspisert av EUs Torturkomité. Denne gjennomgangen konkluderte med en særdeles god standard på gjennomføring av det psykisk helsevern for pasienter under tvang ved sikkerhetsavdelingen på Brøset.  

1.3. Organisatorisk brukermedvirkning

Fokus

Organisatorisk brukermedvirkning omfatter deltakelse i råd og utvalg. 

Status

I perioden etter 2003 er brukergrupper systematisk invitert inn i råd og utvalg. Brukere i psykisk helsevern og rus er i prinsippet ikke i særstilling.  Det er det regionale brukerutvalg som har vurdert behovet for om spesifikk deltakelse der det er ønskelig med erfaring fra psykisk helsevern. Tilsvarende gjøres for helseforetakenes brukervalg. Helse Midt-Norge har erfart at ordningen fungerer. 

Det utviklingspotensialet som ligger i organisert brukermedvirkning krever ikke særskilte ordninger for brukere av psykisk helsevern og rus. 

Målet som ble satt i Regionalt handlingsprogram for psykisk helsevern i Helse Midt-Norge (2003) er kulturelt sett oppfylt, men gjennomføring av brukermedvirkning vil fortsatt være under utvikling.  

1.4. Systematisk erfaringstilbakeføring

Fokus

Begrepet systematisk erfaringstilbakeføring omfatter innhenting av brukererfaringer som grunnlag for forbedring. Det omhandler i prinsippet alle brukere, både pasient, pårørende og samarbeidsparter.

Målsettingen i Regionalt handlingsprogram for psykisk helsevern i Helse Midt-Norge (2003)var at alle helseforetak regelmessig, og minst en gang årlig skal invitere bruker av psykisk helsevern til systematisk erfaringstilbakeføring. 

Status

Det er tatt nasjonale initiativ til innhenting av pasienterfaringer gjennom PasOpp- undersøkelsene i regi av Nasjonalt kunnskapssenter. Det er i perioden etter 2003 gjennomført brukerundersøkelser både i poliklinikker for voksne og barn. I tillegg er det gjort brukerundersøkelse blant fastleger i DPS-områder. PasOpp-undersøkelsene finaniseres av Sosial- og helsedirektoratet, og gjennomføres av kunnskapssenteret for helsetjenesten.

Noen av foretakene har benyttet fokusgruppeintervju til lokalt forbedringsarbeid. Noen helseforetak har brukt metoden Systematisk prossforbedring (Statens helsetilsyn) som datafangere. Det foreligger ikke systematisk oversikter over igangsatte forbedringsarbeid relatert til direkte funn i analysene

Mental Helse i regionen har aktivt brukt metoden ”Bruker spør bruker”. Metoden er utviklet av Mental Helse Sør Trøndelag, og gjennomføring er gjort i samarbeid med HF. Bruken av metoden er under stadig utvikling

Målsettingen om systematisk erfaringsinnhenting er i prinsippet oppfylt, men det er generelt sett et stort potensial i utvikling av lærings og forbedringssløyfen etter datainnhenting.

1.5. Fordeling av avtalespesialister

Fokus

Avtalehjemler skal kunne benyttes for å understøtte det regionale helseforetakets ”sørge for ansvar” ved å

· gi befolkningen ett reelt valgalternativ til de offentlige poliklinikkene 

· bidra til reduksjon av ventetid ved økt produksjon

· stimulere rekruttering av spesialister 

Videre er det et nasjonalt mål å knytte avtalespesialistene nærmere de offentlige poliklinikkene (jfr Opptrappingsplan for psykisk helse) se videre under.

Status

I henhold til Regionalt handlingsprogram for psykisk helsevern i Helse Midt-Norge (2003) skal avtalespesialisthjemlene til enhver tid prioriteres mot områder med lavest dekning. De få nye hjemler som er lyst ut etter prinsippet om styrking av områder med lav dekning, men fortsatt er det betydelig ulik geografisk fordeling

Det ble i Regionalt handlingsprogram for psykisk helsevern i Helse Midt-Norge (2003) satt konkrete mål for antall avtalespesialister basert på situasjonen i St.Olavs hospital HFs opptaksområdet pr 2002. Helse Midt-Norge har siden 2003 tildelt få nye hjemler og målet om antall nye hjemler i de øvrige helseforetakene er ikke oppfylt. 

I 2005 gjorde SINTEF Helse en kartlegging av bruk av private avtalespesialister i psykisk helsevern på oppdrag fra Helse Midt-Norge. Rapporten avdekker at mange pasienter og henvisere opplever at avtalespesialister ikke er et reelt alternativ pga at manglende kapasitet og eller vanskelig tilgjengelighet. 

Rapporten viser avtalespesialistene totalt sett har en betydelig andel av den polikliniske produksjonen. Samtidig viset rapporten at produktiviteten var svært varierende mellom ulike spesialister. 


Avtalespesialister kan i dag gi annen prioritering enn den offentlige tjenesten, og skal kunne ta inn pasienter som ikke er gitt prioritert i det offentlige tilbudet. Ventelistene til pasienter med  rett til helsehjelp blir ikke redusert tilsvarende produksjonen  

Bruk av avtalespesialister som virkemiddel for å rekruttere spesialister er ikke spesifikt evaluert. På den annen side viser utlysing av avtaler at søkere i liten utstrekning kommer fra tjenester utenfor foretakene. Virkemidlet synes derfor ikke å være nyrekrutterende. Det er ikke undersøkt hvorvidt muligheten for avtale kan forhindre uønsket fraflytting fra regionen. Ledere i psykisk helsevern signaliserer at det er ønskelig med tilgang til hjemler for intern rekruttering

Det nasjonale målet om tilknytning til de offentlige poliklinikkene er ikke oppnådd. 

De fleste avtalespesialistene sier i SINTEF-rapporten at dette ikke er ønskelig. Spesialistene har bla valgt å inngå avtale bla for å være fristilt systemkravene i helseforetakene. Det var i avtalene inntil 2006 tilpliktet tjeneste i sykehus (”8 timersregelen”). Dette er i revidert rammeavtale pr 2006 opphørt og de ”8-timersavtalene” som var inngått kunne sies opp. Regelen ble erstattet med en generell samarbeidsplikt. 

Noe av hensikten med tilknytning til DPS var harmonisering av prioritering og økt samarbeid rundt enkeltpasienter. 

1.6. DPS -struktur

Fokus

DPS er kjerneelementet i modernisering av det psykisk helsevern. DPS-etablering skal være en desentralisering i forhold til tradisjonelle ”sykehusinstitusjonene”.  Modellen gir økt mulighet for bostedsnær tjeneste, bedre samarbeidsrelasjoner med lokalt hjelpeapparat og en differensiering mellom allmennpsykiatri og de mer spesialiserte tjenestene. DPS er derfor et virkemiddel i endringsprosessen samtidig som det er et verktøy i behandlingsforløpene.  DPS-strukturen er grundig regulert i Opptrappingsplan for psykisk helse. 

Status

Helse Midt-Norge har fulgt opp DPS-utbyggingen i tråd med Regionalt handlingsprogram for psykisk helsevern i Helse Midt-Norge (2003). Det har oppstått noen tidsmessige forsinkelser pga av faktorer som er knyttet til relaterte utbyggingsplaner og til finansiering. Av de planlagte tjenestene er DPS Molde ikke ferdigstilt og heller ikke DPS Leistad (nå omdøpt til DPS-Nidaros). 

I Helse Nord-Trøndelag er det på organisasjonskartet noe uklart hvordan DPS-tjenester dekkes i de sykehusnære områdene ved Sykehuset Namsos og Sykehuset Levanger. 

Begrepet sykehus er etter hvert reservert spesialiserte tjenester som ikke inngår i de allmennpsykiatriske DPSene, men grensene er ikke klart definerte.  Sykehusene mottar allmennpsykiatriske pasienter fra de sykehusnære kommunene, og sykehuset Namsos og Levanger utfører derfor DPS-tjenester

Helse Sunnmøre HF har en delt DPS løsning i Ålesundsområde med døgnplasser atskilt fra poliklinikk.

I Regionalt handlingsprogram for psykisk helsevern i Helse Midt-Norge (2003) er samlokalisering et ønskelig målsetting. DPS Kristiansund og DPS Molde var i 2003 ikke planlagt samlokalisert. I den endelige planen for DPS Molde vil BUP og psykisk helsevern for voksne være samlokalisert.  

1.7. Sykehustjenester*

Fokus

I Opptrappingsplan for psykisk helse er sykehustjenester* beskrevet som tjenester som ligger i sykehus og som har spesialiserte funksjoner som ikke inngår i DPS (se kapittel 1.6). 

I Regionalt handlingsprogram for psykisk helsevern i Helse Midt-Norge (2003) ble sykehustjenestene beskrevet under basistilbud i helseforetakene (kapittel 3.3). Funksjonene skulle være i hvert helseforetak og ikke i hvert sykehuslokalisasjon. Planen tok ikke stilling til organisatorisk tilknytning eller lokalisering.

Følgende sykehusfunksjoner skal tilbys befolkningen i hvert foretaksområde:

Akuttfunksjon (døgn) (bemannet for sikkerhet / lukket , skjermingsmulighet)

Subakuttfunksjon (korttidsrehabilitering)

Alderspsykiatri

Utredning og behandling av unge med psykoselidelser

Rehabilitering ved langvarig funksjonssvikt

Sikkerhetsenhetsfunksjon (lukket, høy sikkerhetsbemanning, langtidsopphold)

Rus/psykiatri utredningsenhet** 

BUP døgn, familieenhet

Tilbud til psykisk utviklingshemmede med psykiske lidelser***

**Rustilbudet vurderes i forbindelse med Helse Midt-Norges behandling av Rusreform II(h.2003/v.2004)

*** Utviklingshemmede med psykiske lidelser representerer en pasientgruppe i grensen psykiatri- habilitering, i grensen kommunehelsetjeneste/ spesialisthelsetjeneste. Tilbudet til denne gruppen vurderes nærmere i egen utredning om rehabilitering og habilitering(utredning planlegges ferdigstilt v.2004) 

Status

Akuttfunksjoner og subakuttfunksjoner er ivaretatt i alle HF. 

Det kan skilles mellom helseforetakets tilbud ved akutte hjelpebehov og det lovpålagte kravet når det er behov for øyeblikkelig hjelp. Alle enheter kan i prinsippet ta i mot pasienter som har akutt hjelpebehov, mens kun noen tjenester har ansvar for ø-hjelp (jfr spesialisthelsetjenesteloven). 

I foretakene Helse Sunnmøre, Helse Nordmøre og Romsdal er det en enhet med ansvar for ø-hjelp. I St.Olavs hospital er det i 2006 besluttet samling av de to enhetene som har ø-hjelpsansvar. I Helse Nord-Trøndelag er delt øhjelpsansvar opprettholdt pga av stor reiseavstand (Namsos ogLevanger)

Kartlegging som er gjort i 2006 i regi av Sosial- og helsedirektoratet viser at alle enheter i Helse Midt-Norge gir tilbud som sikrer pasienten akutt hjelp. 

Alderpsykiatri er ivaretatt i alle HF. Alderspsykiatri er i denne sammenheng spesialisert og tverrfaglig funksjon med høy utredningskompetanse. Forøvrig skal eldre også kunne benytte andre tjenester, ikke minst DPS. 

Helse Nordmøre og Romsdal har hatt HF-overgripende tjeneste for Helse Sunnmøre og Helse Nordmøre og Romsdal. Denne fellestjenesten bygges opp i Helse Sunnmøre i forbindelse med omstillingsprosjektet
 som er igangsatt i de to helseforetakene. Helse Nordmøre og Romsdal bygger ikke ned tilsvarende. I Helse Sunnmøre er det vedtatt utbygging av ny døgnenhet for alderspsykiatriutredning, men denne er ikke ferdig.

St.Olavs hospital etablerer alderspsykiatri i ledige lokaler i nevrosenteret, noe som gir de samarbeidseffektene som er beskrevet i planene for psykiatrisenteret.

Utredning av unge med psykoselidelser er ivaretatt i alle HF. Helse Nordmøre og Romsdal har hatt HF-overgripende tjeneste for Helse Sunnmøre og Helse Nordmøre og Romsdal. Denne fellestjenesten fordeles i forbindelse med omstillingsprosjektet som er igangsatt i de to helseforetakene. 

Rehabilitering ved langvarig funksjonssvikt* Tjenesten er ivaretatt i alle HF. Helse Sunnmøre bygde opp egen enhet i 2004 etter omfordeling av ressurser fra  Helse Nordmøre og Romsdal. 

1.8. Utbygging av BUP-tjenester

Fokus

I Regionalt handlingsprogram for psykisk helsevern i Helse Midt-Norge (2003) var fokus utbygging av klinikkavdelingene. 
Status

Helse Nord-Trøndelag har fullført utbygging av døgnenhet 

Plan for utvidelse av familieenheten . St.Olavs hospital er ikke ferdigstilt pga av at det ble iverksatt investeringsstopp i foretaket umiddelbart før oppstart. Prosjektet er igangsatt igjen og vil være ferdigstilt 08   

Ungdomspsykiatrisk avdeling (UPA)/Ålesund er pr 2003 vurdert videreført som foretaksovergripende enhet mellom HNR og Helse Sunnmøre. 

Helse Sunnmøre har fullført utbygging av planlagt BUP-poliklinikk i Ålesund

Utbygging av klinikkenhet i Helse Nordmøre og Romsdal HF er integrert i planene for DPS Molde på Knausen. Prosjektene ferdigstilles 2008

1.9. Utvikling av regionale tjenester

Fokus

De spesialiserte tjenestene i foretaksområdene skal i hovedsak tilbys i DPS og sykehus. For noen særlige problemstillinger er det nødvendig med ytterligere spesialisering. Ressurshensyn (økonomi, bygning, kompetanse) og hensynet til ”volum-kvalitet” gjør at regionen ønsker å  peke ut enheter som skal tilby tjenester for hele regionen. Regionale tjenester kan ha ulik organisering og ulike type oppgaver. Betegnelser for regionale tjenester er ikke standardisert. 

Status

Status for regionale tjenester som er foreslått videreført i Regionalt handlingsprogram for psykisk helsevern i Helse Midt-Norge (2003) 

Sikkerhetpsykiatri 

Det regionale sikkerhetspsykiatriske tjenestetilbudet ved Brøset var planlagt videreført fra eksisterende tjeneste i 2003. I perioden fra 2003 har Helse Nord videreutviklet eget sikkerhetspsykiatrisk tilbud på samme nivå, og beregner å kunne dekke behovet i egen region fra 2008. Også fra andre regioner er det redusert etterspørsel etter døgnplasser i Helse Midt-Norge. Dette innebærer at den relative kapasitet er økt. Samtidig er inntekter basert på gjestepasientinntekter redusert, og det økonomiske grunnlaget for plasstallet pr 2006 er redusert  

Helse Nord-Trøndelag har ikke sikkerhetspsykiatriske døgntilbud på høyt sikkerhetsnivå. Forbruket har vært lavt, og sikkerhetsforsterket behandling er enten dekket lokalt med omdisponering av egne ressurser i sykehusavdeling eller ved avtalefestet bruk av Brøset. 

Helse Nordmøre og Romsdal har hatt sikkerhetsforsterket plasser som fellesfunksjon for Helse Sunnmøre og Helse Nordmøre og Romsdal. Bemanningen pr døgnplass  sikkerhetsavdelingen er tilsvarer mellomste sikkerhetsnivå ved Brøset. Begge foretakene i Møre og Romsdal har også benyttet plasser ved Brøset, men Helse Sunnmøres bruk av sikkerhetsplasser har avtatt etter hvert som foretaket har bygd opp egne tjenester. Helse Sunnmøre etterspør kun sikkerhetsplasser tilsvarende regionalt nivå tilsvarende Helse Nord-Trøndelag. 

Det ser ut til at det regionale sikkerhetstilbudet fyller funksjonen som etterspørres fra HFene, og at HFene er i stand til å tilby oppfølgingsplasser uten egen sikkerhetsavdeling. 

Kompetansesentra i sikkerhets,- fengsels og rettspsykiatri

Kompetansesenteret skal dekke Helse Midt-Norge og Helse Nord. Tjenesten følges opp med egen finansiering fra Sosial- og helsedirektoratet. Kompetansesenteret er ikke evaluert av Helse Midt-Norge i forbindelse med revisjonen.

Fagenhet for tvungen omsorg
Fagenheten finansieres har inntil 2006 vært en midlertidig ordning med særskilt finansiering av Helse- og omsorgsdepartementet. Helse- og omsorgsdepartementet besluttet å opprettholde en sentral fagenhet lokalisert til Helse Midt-Norge. Ordningen med særreaksjoner er under evaluering av Helse- og omsorgsdepartementet  og Helse Midt-Norge går ikke nærmere inn i problemet. 

Regionalt fagteam for spiseforstyrrelser

Regionalt fagteam for spiseforstyrrelser har utvidet virksomheten siden 2003. Virksomheten er siden 2003 utvidet med et nytt døgntilbud ved DPS Stjørdal, og kompetanseutvikling er mer systematisk implementert i virksomheten. Tilbudet fyller intensjonene i Regionalt handlingsprogram for psykisk helsevern i Helse Midt-Norge (2003), og har stor etterspørsel. Tilbudet har skiftet navn til Regionalt kompetansesenter for spiseforstyrrelser (RKSS)
Psykososialt team for flyktninger

Psykososisalt team for flyktninger har vært et regionalt tilbud med prosjektfinansiering fra Sosial- og helsedirektoratet. Teamets kliniske virksomhet videreføres med særskilt finansiering i statsbudsjettet, mens kompetanseutvikling, veiledning med mer skal inngå i det regionale ressurssenteret for vold og traumatisk stress. Teamet fyller intensjonene i Regionalt handlingsprogram for psykisk helsevern i Helse Midt-Norge (2003).

St.Olavs Hospital HF ble gitt i oppdrag å etablere Regionalt poliklinikktilbud for døve voksne, barn og ungdommer. Tilbudet er ikke iverksatt, men er planlagt åpnet i 2007.


St.Olavs Hospital HF gis i oppdrag å etablere regionalt kompetansesenter for psykosomatiske lidelser. Dette tjenestetilbudet er knyttet til senter for ……, Det har ikke vært tilstrekkelig psykiatrikompetanse i tjenesten til å fylle målsettingen til nå. 

Helse Nordmøre og Romsdal HFgis i oppdrag å etablere og koordinere Regionalt kompetansenettverk i alderspsykiatri. Nettverket er etablert.

St.Olavs Hospital HF gies i oppdrag å tilby et regionalt, spesialisert klinisk tilbud 

til barn med alvorlig anoreksi, for vurdering av enkelte alvorlige adferdsvansker og selvbeskadigelse, avansert nevrodiagnostikk og for behandling av vanskelige nevrofarmakologiske problemstillinger. Disse tjenestene er ikke etablert som regionale tilbud

Koordinering av regionalt kompetansenettverk i BUP

Tiltakene er rettet mot å plassere ansvar for utvikling og spredning av kunnskap. 

Helse Nordmøre og Romsdal HF gies i oppdrag å etablere og koordinere kompetansenettverk for tidlig intervensjon i forhold til sped- og småbarn. Dette er etablert.

Helse Nordmøre og Romsdal HF gies i oppdrag å etablere og koordinere Kompetansenettverk i familieterapi sammen med voksenpsykiatri. Dette er etablert
St.Olavs Hospital HF gis i oppdrag å ta ansvar for nettverkskoordinatoroppgaven i kompetansenettverk for Behandling av psykoser og ungdom med selvskade/ suicidproblematikk. Dette er etablert 

St.Olavs Hospital HF gis i oppdrag å ta ansvar for etablere og koordinere kompetansenettverk i nevropsykiatri/psykologi. Dette er ikke etablert.
Helse Nord-Trøndelag helseforetak gies i oppdrag å ta ansvar for å etablere og koordinere kompetansenettverk for pediatrisk barnepsykiatri. Dette er etablert

Fagmiljøene signaliserer behov for videreutvikling av kompetanse i Behandling av alvorlige adferdsvansker og rus. Helse Nord-Trøndelag er foreslått som nettverkskoordinator. Dette er ikke etablert

1.10. Modernisering av eksisterende sykehusbygg

Fokus

I Opptrappingsplan for psykisk helse er utbygging av DPS og BUP prioritert. Bygningsmassen knyttet til sykehustjenesten er unntaksvis prioritert. I Regionalt handlingsprogram for psykisk helsevern i Helse Midt-Norge (2003) ble det besluttet å prioritere utbygging av psykiatrisenteret på Øya.. Utbygging av psykisk helsevern i nytt sykehus i Helse Nordmøre og Romsdal fikk prioritet etter Psykiatrissenteret

Status

Planene for innhold i psykiatrisenteret å Øya er under innholdsmessig evaluering og neddimensjonering i tråd med de helsepolitiske signaler, jfr St.prp.nr.1 (2004-2005) Pr 2006 er utbygging av psykiatrisenteret på Øya ikke finansiert, og det foreligger ikke forpliktende tidsramme for finansiering og utbygging.

I perioden fram til psykiatrisenteret kan realiseres er det gjort midlertidige tilpasninger i St.Olavs hospital i tråd med intensjonene i planene for Psykiatrisenteret. Alderspsykiatri har flyttet inn i midlertidig ledige lokaler i det somatiske sykehuset. 

I planene for utbygging av Psykiatrisenter på øya forutsetter en samling av de øvrige sykeshustjenester i oppgraderte lokaler på Østmarka. Akuttenheten, som er planlagt på Øya er medio 2007 samlokalisert med akuttavdelingen på Østmarka. 

Flytting av sikkerhetspsykiatri fra Brøset til Østmarka er under planlegging. Prosessen med salg av Brøset og prosjektering av ny sikkerhetspsykiatri er igangsatt. De vedtak som er fattet for denne prosessen krever at salg av Brøset skal finansiere de nye sikkerhetspsykiatrilokalene.

Det psykiatriske sykehustilbudet i Helse Nordmøre og Romsdal planlegges integrert i nye Molde sjukehus. Valg av Eikrem som sykehuslokalisasjon innebærer en total fornying av lokaler til psykisk helsevern. Dette utvikles i eget prosjekt  

2. Ytelse 

Opptrappingsplanens grunnleggende målsetting er at tjenestetilbudene skal yte bedre, både kvalitativt og kvantitativt. Dette samsvarer med Helse Midt-Norges strategiske mål- og fokusområde.

Den kvantitative økningen skal skje gjennom en opptrapping av antall behandlere. Dette krever bla od rekruttering. Videre skal ressursutnyttelsen bli mer effektiv. Effektivitet innebærer at brukerne skal tilbys tjenester med god effekt (se kapittel 6 om kunnskapsheving) og at de er kosteffektive. Dette innebærer at ressurser vil måtte kunne brukes annerledes enn i dag. 

2.1. Opptrapping av antall tjenesteytere 

Fokus

Målsettingen for Regionalt handlingsprogram for psykisk helsevern i Helse Midt-Norge (2003) var å øke foretakenes totale kapasitet, og utjevne skjevfordeling av kapasitet i regionen. 

Status

Personellvekst 

Det har vært en reell vekst i antall ansatte i psykisk helsevern i perioden, se Samdata psykisk helsevern 2005
Utjevning

Helse Midt-Norge vedtok i 2005 en ny rammefinaniseringsmodell. Modellen innebærer en overgang fra ”historiske tall” fra 2002 til fordeling etter befolkningssammensetning. Modellen gir de ulike helseforetakene bedre rammer for å tilby likeverdig psykisk helsevern i tråd med overordnet målsetting.  

Målsettingen om utjevning av antall tjenesteytere er langt på vei oppfylt, men rekrutteringsvanskeligheter gjør at det fortsatt er forskjeller i personellkategorier

2.2. Rekruttering  

Fokus

Tilgang på fagpersonell i Helse Midt-Norge varierer, dels mellom helseforetakene og dels innenfor den enkelte virksomhet. Helse Midt-Norge hadde færre leger, færre psykologer og færre høgskoleutdannede fagfolk enn landet for øvrig. Helse Midt-Norge underdekning på spesialsykepleiere.

I Regionalt handlingsprogram for psykisk helsevern i Helse Midt-Norge (2003)  fikk foretakene i oppdrag å utarbeide konkrete planer for rekruttering og dokumentere resultatene.

Status

I 2007 er rekrutteringssituasjonen fortsatt vanskelig for psykiatere og psykologspesialister, både i psykisk helsevern for voksne og psykisk helsevern for barn og unge. 

Helse Midt-Norge satte som mål å videreutvikle samarbeidet med NTNU innenfor forskning, videre og etterutdanning, støtte den regionale spesialistutdanningen og tilpasse tiltakene til den moderniserte psykisk helsevern. Samarbeidet er iverksatt, men det gjenstår mye før målsettingen er oppfylt

2.3.  Effektivisering 

Fokus

Det skal alltid være et krav om effektiv bruk av ressurser. Endrede økonomiske rammer, økte kostnader, ny kunnskap, kunnskap om nye metoder, variasjon i rekruttering, endringer i støttetjenester etc gjør at tjenestene hele tiden må tenke endring. 

Det er både i voksenpsykiatri og BUP relativt stor andel av ressurser som ikke er direkte pasientarbeid. Helseforetakenes utfordringen er ”overføring” av ressursbruk fra systemarbeid og indirekte pasientarbeid til direkte pasientarbeid.

Forbedringsmålet er ”mer helse for hver krone”. Dette innebærer at behandlingseffektivitet skal øke relativt mer enn de tilførte midlene.  ”Mer helse for hver krone” omfatter både produktivitet feks tiltak pr behandler og effektivitet i forhold til resultat (bedre helse for pasienten). 

Status

Psykisk helsevern er underlagt de samme effektiviseringskrav som de øvrige fagområder i Helse Midt-Norge. Tilførsel av øremerkede midler gjennom Opptrappingsplan, og myndighetskravet (2004 til 2007) om høyere vekst i psykisk helsevern enn i somatikk stiller særlige krav til kosteffektivitet.

Det er ikke utviklet gode målemetoder for effektmålinger. I vurdering av måloppnåelse av Opptrappingsplan for psykisk helse benyttes tiltak / konsultasjoner pr behandler som effektivitetsmål. Videre kan en vurdere effektivitet i bruk av døgnplasser ved å måle liggetid. Det er derimot ikke sikker sammenheng mellom ”mer helse” og disse parametrene

I perioden etter 2003 har flere pasienter fått behandling i alle delområder i psykisk helsevern, men det er ikke mulig å beregne om denne er høyere enn kostnadsveksten.

Tiltak / konsultasjoner pr behandler har økt marginalt i perioden

2.4. Kvalitetsforbedring  

Fokus

Kvalitet kan forståes på mange måter. I planen fra 2003 er kvalitet beskrevet i henhold til WHOs definisjon ”egenskaper ved en tjeneste eller produkt”. Tjenesteytere i psykisk helsevern er opptatt av å yte god kvalitet. I Helse Midt-Norge er det stilt krav til at kvalitet ved en tjeneste skal vurderes i 3 perspektiver (det kan være ulik ”vekting” av de 3 perspektivene).

· Pasientopplevd kvalitet 

· Faglig kvalitet

· Ledelseskvalitet (ledelse, økonomi, personal etc)

I Regionalt handlingsprogram for psykisk helsevern i Helse Midt-Norge (2003) ble fokus satt på utvikling og bruk av styringsindikatorer.

Status

Helse Midt-Norge har ikke utviklet nye styringsdata i psykisk helsevern. 

Produksjon av de nasjonale styringsindikatorene er svært mangelfull. I hovedsak skyldes dette uhensiktsmessig teknologisk produkt, som igjen svekker motivasjon for rapportering. Svake styringsdata har også redusert styringsmuligheten på bakgrunn av data

Målsetting om etablering av kvalitetsregistre i psykisk helsevern er ikke oppfylt, verken regionalt eller nasjonalt.  

2.5. Forebyggende og helsefremmende 

Fokus

Forebygging og helsefremmende tiltak er sentrale helsepolitiske mål. Primærforebygging er ikke primært et ansvar for psykisk helsevern, men psykisk helsevern er en viktig kunnskapsleverandør for primærforebygging. Sekundærforebygging og tertiærforebygging er en viktig del av tjenestetilbudet i psykisk helsevern. Dette gjelder særlig pasienter med langvarige problemstillinger.

I Regionalt handlingsprogram for psykisk helsevern i Helse Midt-Norge (2003) ble det satt mål om å påbegynne en regional strategi for forebygging og helsefremmende aktivitet. 

Status

Målsetting om handlingsplan er ikke oppfylt. Det sekundær- og tertiærforebyggende arbeidet er i utvikling i tråd med utviklingen av arbeidsformer i psykisk helsevern

3. Samhandling 

God kommunikasjon og kompatible systemer mellom alle aktørene er nødvendig for å tilby pasienter helhetlige tjenester. Samhandling og kommunikasjon er viktige ved overføring av behandlingsansvar i behandlingskjeden, ved samtidige tjenester i et behandlingsnettverk og ved kunnskapsutveksling.

Samhandling er ett av de sentrale strategiske mål- og fokusområdene for Helse Midt-Norge  

3.1. Utvikle samhandling med primærhelsetjenesten
Fokus

For pasienter og samarbeidende tjenesteytere er det viktig at tilbudet fungerer som en helhet på tvers av forvaltningsnivå. Dette krever samhandling både om den enkelte bruker og på systemnivå (faglig og ”organisatorisk”).  Som et virkemiddel for å etablere gode samhandlingsløsninger er det viktig å sikre at avstanden mellom 1og 2.linjetjenesten reduseres.  

I Regionalt handlingsprogram for psykisk helsevern i Helse Midt-Norge (2003) var det primære forbedringsmålet er bedre den direkte samhandling. Delmål er etablering av systemer for bedre koordinering av ressursinnsats (faglig og ressursmessig)

Status

Målene om overordnet organisatorisk samarbeid er på langt nær oppfylt gjennom de samarbeidsstrukturene som er etablert på helseforetaksnivå. 

Målsettingen om å etablere systemer for samhandling om ”Individuell plan ” er ikke oppfylt, jfr nasjonal kvalitetsindikator. Målsettingen om bedring av epikriser er heller ikke tilstrekkelig oppfylt. Helse Midt-Norge samlet sett oppfyller ikke de nasjonale krav til kvalitetsnivå (80%). Noen avdelinger har lykkes med å nå målsettingen. 

Om målsetting om forbedring av henvisning er oppfylt er vanskelig å dokumentere fordi det ikke er utviklet indikator på området. Foretakene har løpende arbeidet med å bedre epikriser, men fortsatt er mangelfulle henvisninger årsak til forsinket vurdering og økt ressursbruk ved innhenting av nye opplysninger 

3.2. Utvikle samhandling med somatisk og andre spesialisthelsetjenester
Fokus

I Helse Midt-Norges strategiske målsetting skal psykiatri og somatikk knyttes tettere sammen organisatorisk og faglig. I tråd med dette har HMN samorganisert psykiatri og somatikk i samtlige foretak, sist i Sør-Trøndelag (fra årsskifte 2002/2003).

Forbedringsmålet i Regionalt handlingsprogram for psykisk helsevern i Helse Midt-Norge (2003) er å ta ut synergieffekter av samhandling mellom psykisk helsevern og andre spesialisthelsetjenester. Samhandling skal gi klare pasientgevinster i form av faglig utvikling, større grad av kontinuitet, større grad av helhet i behandlingstilbud og bedre kommunikasjon mellom aktørene.

Status

I 2004 ble Rusbehandling Midt-Norge HF etablert som tverrgeografisk enhet ved siden av de helseforetakene. Dette er i prinsippet i strid med målsettingen om samorganisering, selv om rusfagfeltet ikke er omtalt i dette kapittel i planen fra 2003. Etablering av Rusbehandling Midt-Norge HF er samtidig ikke til hinder for å ta ut en rekke synergier i samhandling mellom rusbehandling, psykisk helsevern og somatikk. Vi viser for øvrig til egen evaluering av Rusbehandling Midt-Norge HF, styrebehandlet i mai 2007

Det er i perioden ikke foretatt organisatoriske endringer som er i strid med planen. Det faglige samarbeidet mellom fagfeltene er løpende under forbedring. Det rapporteres ikke om organisatoriske hindre for godt samarbeid på faglige områder. 

3.3. Utvikle samarbeid med nærsykehus

Fokus

Sosial- og helsedirektoratet har på oppdrag fra Helsedepartementet vurdert mulige samarbeidsmodeller mellom helsetjenestens nivåer. Det foreslås at sykestuer får benevnelsen distriktsmedisinske sentra (DMS) og har spesialisthelsetjenester med poliklinikk, ambulant virksomhet, dag- og døgntjeneste. De kommunale tjenestene kan være lokal legevakt, allmennlegekontor, fysioterapi og sykehjem.

Det foreslås alternative driftsmodeller. 

Det primære målet er å tilby pasienter i distriktene kvalitativt gode og sammenhengende spesialisthelsetjenester.  Helse Midt-Norge vil i første fase skaffe erfaringskunnskap om samhandlingspotensialet mellom DMS og desentralisert psykisk helsevern.

Status

DMS-modellen er foreløpig ikke godt nok utviklet. Det er derfor ikke grunnlag for vurdering av  det spesifikke samarbeidspotensialet i DMS. Se for øvrig forrige kapittel

3.4. Utvikle samarbeid med avtalespesialister

Vedrørende avtalespesialister, se kapittel 3.1 

3.5. Utvikle samarbeid med høgskole og universitet
Fokus

I tråd med instruks fra Helse- og omsorgsdepartementet har Helse Midt-Norge inngått rammeavtale med NTNU/DMF, og opprettet samarbeidsorgan med representanter fra Helse Midt-Norge og NTNU/DMF. Samarbeidsorganet har utarbeidet strategiplan for samarbeidet mellom NTNU/DMF og Helse Midt-Norge. 

Psykisk helsevern, rehabilitering og habilitering er to viktige satsningsområdene for dette samarbeidet. 

Samarbeidsorganet har også etablert et regionalt rådgivende organ for RBUP med ansvar å følge opp virksomheten i forhold til mål og mandat slik gitt RBUP av sentrale myndigheter. For Helse Midt-Norge vil særlig det regionale perspektivet for RBUPs virksomhet være sentral.

Status

Samarbeidsorganene fungerer etter intensjonene. I 2004 ble det opprettet tilsvarende samarbeidsorgan mellom Helse Midt-Norge og Høgskolene.

4. Kunnskaps og kompetanseutvikling
Kunnskap og ferdigheter er de viktigste innsatsfaktorene i psykisk helsevern. Kompetanse omsettes til verdi for pasientene i behandlingsprosessene, både gjennom enkeltpersoner, samarbeidsrelasjoner og  team.  

Kompetansebehov i psykisk helsevern er nøye redegjort for i rapport 4-2001 fra Statens helsetilsyn. Helse Midt-Norge legger til grunn at de prinsippene og retningslinjene som skisseres her skal ha gyldighet for Helse Midt-Norge og vil prioritere følgende tiltak i programperioden

4.1. Utvikle kunnskap hos pasient og pårørende
 

Fokus

Pasientbehandling i psykisk helsevern er i hovedsak dialogbasert (bruker og behandler). Denne ”dialogen” kan for noen problemstillinger utvikles metodisk slik at pasienten i sterkere grad kan delta  med egne ressurser. Metodene tar utgangspunkt i brukernes medbestemmelse, egenmotivasjon og egne mestringsressurser.. 

Pasienter og pårørende har høy erfaringskunnskap om utvikling av egen sykdom, tidlige tegn på forverring, hva som påvirker symptomer, virkning og bivirkning av medisiner etc. Helsepersonell er avhengig av denne kunnskapen i diagnostikk, behandling og oppfølging. 

Samhandling mellom brukeres ”spesialkunnskap” (som er brukernes utgangspunkt for læring) og tilrettelagt fagkunnskap vil kunne gi positive synergieffekter i arbeidet om bedre psykisk helse.  

Status

Målsettingen i Regionalt handlingsprogram for psykisk helsevern i Helse Midt-Norge (2003) var at enheter som leverer psykiatriske spesialisthelsetjenester gjennom systematiske programmer skal understøtte brukernes kunnskap, innsikt motivasjon og ferdigheter slik at brukerne bedre kan mestre egen hverdag. 

Dette arbeidet er i gang både i regi av de enkelte kliniske enhetene og opplæringsenhetene. Dette området krever løpende utvikling i tråd med utvikling av fagfeltet

4.2. Utvikle kunnskap hos brukerrepresentanter i faste råd og utvalg
Fokus

Brukerutvalg i det regionale helseforetaket og helseforetakene, og kvalitetsutvalg i helseforetakene er forankret i helselovene. Disse skal sikre høy grad av brukermedvirkning på systemnivå. Det er ikke regulert at brukerrepresentanter for psykisk helsevern skal være representert i utvalgene, men i utvalgenes arbeid skal de behandle problemstillinger i psykisk helsevern så vel som andre fagområder. 

I henhold til Psykisk helsevernloven er brukerrepresentanter gitt plass i kontrollkommisjonene. Dette skal sikre brukerperspektivet i avgjørelser som vedrører klager, tvang og andre forhold som reguleres av Psykisk helsevernloven. Brukerrepresentantens opplæringsbehov i kontrollkommisjonen ivaretas av Kontrollkommisjonens ledelse.

Status

Forbedringsmålet i Regionalt handlingsprogram for psykisk helsevern i Helse Midt-Norge (2003) var å kontinuerlig forbedre systemer som sikrer brukerutvalgenes medlemmer og brukerrepresentanter i kvalitetsutvalg nødvendige kunnskap.

I 2007 er brukerrepresentasjonen i psykisk helsevern ivaretatt på lik linje med representanter fra andre fagområder. 

4.3. Forskning og kompetanseutvikling 

Fokus

Forskning og utvikling er definert som helseforetakenes kjerneoppgaver. Samtidig er forskning et strategisk viktig område for Helse Midt-Norge for å kunne tilby pasienter sikker og effektiv behandling. Forskning er også viktig virkemiddel for å høyne kompetansen i fagmiljøene og som rekrutteringsvirkemiddel. Forskningsaktivitet i helseforetakene er avhengig av nært samarbeid med universitet og høgskoler.

Helse Midt-Norge har utviklet en forskningsstrategi for perioden 2004-2007. Denne gjelder også for psykisk helsevern.

I planen fra 2003 peker en på at forskning og kompetanseutvikling er ulikt utviklet i regionen i dag. HMN ønsket å utligne disse forskjellene. I forhold til denne føringen ble det vektlagt å få forskning og kompetanseutvikling ved Helse Nordmøre og Romsdal og Helse Sunnmøre på nivå med øvrige deler av regionen.  

Status

Forbedringsmålet i Regionalt handlingsprogram for psykisk helsevern i Helse Midt-Norge (2003) var å øke forsknings- og utviklingsaktivitet i psykisk helsevern. Forskningsaktiviteten i psykisk helsevern  har økt siden 2003, men målsettingen om øremerking av 3% av rammene til Helse Midt-Norge til forskning er ikke oppfylt. 

De enkelte helseforetak har etablert strukturer for forskning i tråd med målsettingen.  Det er ikke etablert RVOP i perioden. 

Det gjenstår fortsatt utvikling av regionale operasjonelle samarbeidsstrukturer for forskningsaktivitet. 

Forskningsaktivitet i regionen evalueres i eget prosjekt i 2007

4.4. Opplæring

Fokus

Helse Midt-Norge skal etter spesialisthelsetjenesteloven §3-5 sørge for at behovet for undervisning og opplæring av helsefaglige elever, lærlinger, studenter,  turnuskandidater og spesialister dekkes. 

Helse Midt-Norge er avtalepart i forhold til universitet og høgskoler og har det overordnede ansvar for at forpliktelsene i henhold til gjeldende avtaler imøtekommes.

Status

Det er i planperioden ikke etablert særskilte regionale systemer i foretaksgruppen for opplæring. 

5. Finansiering og prioritering
Vedrørende finansiering, se revidert plan

Produksjonstall fra avtalespesialister i 2004 er sammenlignet med NPR tall fra de offentlige poliklinikkene i samme peride (kilde IR). 

� Omstilling av tjenesten med bakgrunn i endret inntekstfordelingsmodell som ble vedtatt i det regionale styret 

